Другі пункт погляду эстэтычныя складнікі сацрэалізму ўсё ж прызнае. Гэта далучаныя да прынцыпаў пралетарскага інтэрнацыяналізму ды ідэі камунізму стылёвыя прыкметы або класіцызму, або авангарду (т. зв. левага, сацыяльна актыўнага). Прычым у 20-я гг. менавіта левы авангард з яго сацыяльнай актыўнасцю, агрэсіўнасцю, эпатажнасцю, з яго адштурхоўваннем ад усякіх традыцый стаўся глебаю для пралетарскага мастацтва.